PTT จับมือ “นิคมฯปิ่นทอง5-ไออาร์พีซีคลีนพาวเวอร์” พัฒนาการบริการก๊าซฯ-ไฟฟ้าป้อนลูกค้าอุตฯ
PTT จับมือ "นิคมฯปิ่นทอง5-ไออาร์พีซีคลีนพาวเวอร์" พัฒนาการบริการก๊าซฯ-ไฟฟ้าป้อนลูกค้าอุตฯ
PTT จับมือ "นิคมฯปิ่นทอง5-ไออาร์พีซีคลีนพาวเวอร์" พัฒนาการบริการก๊าซฯ-ไฟฟ้าป้อนลูกค้าอุตฯ
23 ธ.ค. 2562

นายนริศ เทิดธรรมพิบูล ผู้ช่วยกรรมการผู้จัดการใหญ่ระบบท่อจัดจำหน่ายก๊าซธรรมชาติ บริษัท ปตท. จำกัด (มหาชน) หรือ PTT ร่วมลงนามบันทึกข้อตกลงความร่วมมือศึกษาแนวทางการบริการก๊าซธรรมชาติ กับนายพีระ ปัทมวรกุลชัย ประธานเจ้าหน้าที่บริหาร และนายพีร์ ปัทมวรกุลชัย  รองประธานเจ้าหน้าที่บริหาร บริษัท ปิ่นทอง อินดัสเตรียลปาร์ค จำกัด (มหาชน) เพื่อร่วมกันศึกษาการวางโครงข่ายท่อก๊าซธรรมชาติและให้บริการลูกค้าก๊าซฯ สำหรับพื้นที่นิคมอุตสาหกรรมปิ่นทอง 5 ซึ่งตั้งอยู่ที่ตำบลเขาคันทรง อำเภอศรีราชา จังหวัดชลบุรี
นอกจากนี้ทั้ง 2 บริษัท ยังได้ร่วมลงนามกับ นายวุฒิชัย ชนปิยางกูร ผู้จัดการใหญ่ บริษัท ไออาร์พีซี คลีน พาวเวอร์ จำกัด เพื่อร่วมกันศึกษาความเป็นไปได้ในการพัฒนาโรงไฟฟ้าพลังงานร่วม เพื่อให้บริการไฟฟ้าและพลังงานความร้อน สำหรับนิคมอุตสาหกรรมปิ่นทอง 5 นับเป็นการส่งเสริมการขยายตลาดการใช้ก๊าซธรรมชาติซึ่งเป็นพลังงานสะอาด เป็นมิตรต่อสิ่งแวดล้อม และส่งเสริมธุรกิจ Gas to Power ซึ่งเป็นกลยุทธ์ใหม่ของกลุ่ม ปตท. ภายใต้แนวคิด Energy Solutions Provider ให้กับลูกค้าในภาคอุตสาหกรรมด้วย